Nach öpe 2 Schtund hemmer denne s'Grab vom Michael gfunde, und d'Marianne het d'Blueme aneto und welle s'Cherzli azünde und gmerkt, dass si s'Füürzüüg im Auto lo ligge het... Super :-) Ich han mir denne au en Soldat usgsuecht... Eigentli hätti jo eine vo dene junge wo im Irak gschtorbe esch welle, die send aber am andere Ändi gsi, drum han ich mer denne de Dennis usgsuechet, en Soldat wo met 18ni im zwoite Wältchrieg gschtorbe esch. Denne hemmer en Frau agschproche, öb si es Füürzüüg het, und si het au eis gha... Es hett sich denne usegstellt das si d'Muetter esch vo emene 19jährige wo chürzlich im Irak gschtorbe esch... Die Frau eso zgseh het mi denne doch zemmli nochdenklich gmacht... Mer send denne go d'Cherzli azünde und hend ois ufe Weg gmacht...